El Reglament (UE) núm. 1151/2012 del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris, estableix la normativa aplicable per a la protecció de les denominacions d'origen i les indicacions geogràfiques protegides, el procediment per a la seva inscripció en el registre de la Comissió Europea i la protecció nacional transitòria que poden concedir els Estats membres a les denominacions i indicacions que hagin sol·licitat la inscripció.
L'article 128 de l'Estatut d'autonomia de Catalunya estableix que correspon a la Generalitat de Catalunya, respectant el que disposa l'article 149.1.13 de la Constitució, la competència exclusiva sobre denominacions d'origen i altres mencions de qualitat, la qual inclou el règim jurídic de creació i funcionament.
Així mateix, l'apartat segon d'aquest article preveu que la competència anterior inclou el reconeixement de les denominacions o les indicacions, l'aprovació de les seves normes reguladores i totes les facultats administratives de gestió i control sobre l'actuació de les denominacions o les indicacions, especialment les que deriven de l'eventual tutela administrativa sobre els òrgans de la denominació i de l'exercici de la potestat sancionadora per infraccions del règim de la denominació.
Així mateix, l'article 116.1.b) de l'Estatut determina que correspon a la Generalitat, respectant el que estableixi l'Estat en exercici de les competències que li atribueix l'article 149.1.13 i 16 de la Constitució, la competència exclusiva en matèria d'agricultura i ramaderia, competència que inclou entre d'altres la regulació i l'execució sobre la qualitat, la traçabilitat i les condicions dels productes agrícoles i ramaders, i també la lluita contra els fraus en l'àmbit de la producció i la comercialització agroalimentàries.
Igualment, segons l'article 189 de l'Estatut, la Generalitat aplica i executa el dret de la Unió Europea en l'àmbit de les seves competències.
La Llei 14/2003, de 13 de juny, de qualitat agroalimentària, desenvolupada mitjançant el Decret 285/2006, de 4 de juliol, estableixen el marc normatiu aplicable a les denominacions d'origen i a les indicacions geogràfiques protegides a Catalunya.
D'acord amb aquest marc normatiu, l'any 2008 es va adoptar l'Ordre AAR/200/2008, de 5 de maig, per la qual s'aprova el Reglament de la Denominació d'Origen Protegida Oli de l'Empordà, modificada posteriorment per l'Ordre AAR/476/2010, d'1 d'octubre.
Aquestes ordres, juntament amb les Resolucions AAR/1340/2007, de 20 d'abril, i AAR/89/2010, de 26 de gener, relatives a l'adopció de les decisions favorables a la sol·licitud d'inscripció de la denominació i a la modificació d'aquesta, respectivament, van ser derogades posteriorment mitjançant l'Ordre AAM/69/2013, de 16 d'abril, un cop la Comissió Europea va arxivar l'expedient d'inscripció de la denominació a requeriment de l'agrupació sol·licitant.
Prèviament a l'adopció de l'Ordre AAM/69/2013, el Consell Regulador Provisional de la Denominació va acordar presentar una nova sol·licitud d'inscripció, que va adreçar al Departament a efectes d'iniciar-ne la tramitació d'acord amb la normativa vigent aplicable, constituïda pel Reglament (UE) núm. 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.
Efectuats els tràmits de publicitat de la sol·licitud al Registre de denominacions d'origen protegides i d'indicacions geogràfiques protegides de la Denominació d'Origen Protegida Oli de l'Empordà o Aceite de L'Empordà, mitjançant les publicacions corresponents al DOGC i al BOE, es va adoptar la Resolució AAM/1686/2013, de 22 de juliol, per la qual s'adopta la decisió favorable sobre la sol·licitud d'inscripció de la Denominació d'Origen Protegida Oli de l'Empordà o Aceite de L'Empordà al Registre comunitari de les denominacions d'origen protegides i de les indicacions geogràfiques protegides.
En data 3 de setembre de 2013, de conformitat amb el que disposen els articles 8 del Reglament (UE) núm. 1151/2012 i 6.2 del Decret 285/2006, de 4 de juliol, l'expedient de la sol·licitud s'ha tramès al Ministeri d'Agricultura, Alimentació i Medi Ambient a efectes de la seva remissió a la Comissió Europea.
Per tot això, d'acord amb el que estableixen els articles 7.4 i 10.3 de la Llei 14/2003, de 13 de juny, de qualitat agroalimentària, i 6.2 del Decret 285/2006, de 4 de juliol, es considera necessari reconèixer, amb caràcter transitori fins a la seva inscripció definitiva al Registre comunitari, la Denominació d'Origen Protegida Oli de l'Empordà o Aceite de L'Empordà i el Consell Regulador provisional, i aprovar el Reglament de la denominació.
Aquesta Ordre conté a l'annex 1 el Reglament de la Denominació d'Origen Protegida Oli de l'Empordà o Aceite de L'Empordà, on s'especifiquen els requisits de producció, elaboració i envasament de l'oli protegit que s'hi empara, les característiques de l'oli, els registres obligatoris que ha de tenir el Consell Regulador, els drets i les obligacions de les persones inscrites, el funcionament i l'organització del Consell Regulador i el sistema de finançament.
Així mateix, a l'annex 2, hi consten els municipis corresponents a la zona de producció i elaboració de la Denominació d'Origen Protegida Oli de l'Empordà o Aceite de L'Empordà.
A proposta de la Direcció General d'Alimentació, Qualitat i Indústries Agroalimentàries;
S'atorga el reconeixement transitori de la Denominació d'Origen Protegida Oli de l'Empordà o Aceite de L'Empordà.
2.1 S'aprova el Reglament de la Denominació d'Origen Protegida Oli de l'Empordà o Aceite de L'Empordà, amb caràcter transitori, el text del qual figura a l'annex 1 d'aquesta Ordre.
2.2 S'aprova la relació de municipis corresponent a la zona de producció i elaboració de la Denominació d'Origen Protegida Oli de l'Empordà o Aceite de L'Empordà que figura a l'annex 2 d'aquesta Ordre.
Es reconeix el Consell Regulador provisional de la Denominació d'Origen Protegida Oli de l'Empordà o Aceite de L'Empordà.
Aquesta disposició entrarà en vigor l'endemà de la seva publicació al Diari Oficial de la Generalitat de Catalunya.
Reglament de la Denominació d'Origen Protegida Oli de l'Empordà o Aceite de L'Empordà
Queda protegit amb la Denominació d'Origen Protegida Oli de l'Empordà o Aceite de L'Empordà (en endavant, DOP Oli de l'Empordà) l'oli d'oliva verge extra que reuneixi les característiques definides en aquest Reglament i que compleixi en la producció, l'elaboració, la designació i la comercialització tots els requisits que exigeix el plec de condicions que es pot consultar a la pàgina web del Departament d'Agricultura, Ramaderia, Pesca, Alimentació i Medi Natural http://gencat.cat/alimentacio/plec-oli-emporda, en català, i http://gencat.cat/alimentacio/pliego-aceite-emporda, en castellà.
Extensió de la protecció de la DOP Oli de l'Empordà
2.1 La protecció atorgada s'estén al nom de la Denominació d'Origen Protegida en català Oli de l'Empordà i en castellà Aceite de L'Empordà.
2.2 L'extensió i el règim jurídic de la protecció és la que assenyala l'article 6 de la Llei 14/2003, de 13 de juny, de qualitat agroalimentària.
3.1 El Consell Regulador ha de disposar d'un manual de gestió de qualitat, on es recullen les actuacions i els procediments que realitza el Consell Regulador en matèria de certificació i control d'acord amb el que estableix el capítol 6 d'aquest Reglament.
3.2 El manual de gestió de qualitat l'ha d'aprovar el Consell Regulador i s'ha de presentar a la direcció general competent en matèria de qualitat agroalimentària per a la seva homologació.
3.3 El manual de gestió de qualitat no té validesa mentre no hagi obtingut aquesta homologació.
3.4 Qualsevol modificació del manual de gestió de qualitat aprovat pel Consell Regulador s'ha de presentar davant de la direcció general competent en matèria de qualitat agroalimentària, per a la seva homologació.
La zona de producció de les olives emparades per la DOP Oli de l'Empordà està constituïda per les parcel·les d'oliveres inscrites al Registre de productors del Consell Regulador situades als termes municipals indicats a l'annex 2 d'aquesta disposició que el Consell Regulador consideri aptes per a la producció d'oli d'oliva verge extra de les varietats descrites a l'article 5, tal com indica l'article 6 d'aquest Reglament i segons els criteris que constin al manual de gestió de qualitat.
5.1 L'oli protegit amb la DOP Oli de l'Empordà s'elabora amb olives d'olivars inscrits al Registre corresponent de les varietats autòctones argudell, curivell i llei de Cadaqués i la varietat tradicional arbequina.
Es consideren com a varietats principals l'argudell, en un percentatge mínim del 51%, i la varietat arbequina; la suma d'ambdues representa més del 95%.
5.2 El Consell Regulador de la Denominació d'Origen Protegida Oli de l'Empordà o Aceite de L'Empordà vetllarà pel foment de les varietats autòctones de la zona.
5.3 Les varietats a què fan referència els apartats anteriors d'aquest article són les descrites a l'apartat B.2 de l'annex del plec de condicions.
5.4 El Consell Regulador podrà proposar a la direcció general competent en matèria de qualitat agroalimentària l'autorització de noves varietats de les quals es comprovi, amb els assaigs i experiències previs, que produeixen olis de qualitat, que puguin ser assimilats als olis tradicionals de la zona d'acord amb el procediment que estableix el Decret 285/2006, de 4 de juliol.
Condicions de cultiu i de recol·lecció
6.1 Les condicions de cultiu i de recol·lecció són les adequades per obtenir olives de la màxima qualitat i s'estableixen a l'apartat E del plec de condicions i al manual de gestió de qualitat.
6.2 Les olives amb destinació a ser protegides amb la DOP Oli de l'Empordà hauran d'estar netament separades, les que procedeixen de parcel·les no inscrites de les que procedeixin de terrenys ocupats per plantacions inscrites.
Aquesta circumstància es farà constar en el moment de la inscripció i se sotmetrà a les normes específiques del manual de gestió de qualitat.
Elaboració, envasament i presentació dels olis
7.1 La zona d'elaboració dels olis emparats per la DOP Oli de l'Empordà queda integrada dins dels termes municipals que formen la zona de producció.
7.2 La zona d'envasament de l'oli amb DOP pot ser tant a dins com a fora de la zona de producció.
Instal·lacions d'elaboració i envasament
8.1 Els locals inscrits al Registre d'elaboradors/envasadors i al Registre d'envasadors/comercialitzadors a què fa referència l'article 14 d'aquest Reglament han de reunir els requisits de caràcter tècnic i sanitari que estableixi la legislació vigent.
8.2 Formulada la petició d'inscripció al Registre d'elaboradors/envasadors o al Registre d'envasadors/comercialitzadors, els locals hauran de ser inspeccionats pel personal tècnic que el Consell Regulador designi, amb la finalitat de comprovar-ne les característiques i si reuneixen o no les condicions tècniques mínimes requerides per a la correcta elaboració, envasament i/o comercialització d'oli amb DOP Oli de l'Empordà.
8.3 A les instal·lacions dels locals destinats a l'elaboració i envasament d'oli registrats es permetrà l'emmagatzematge i la manipulació d'olives o d'oli procedents de plantacions o d'olives no incloses a la DOP Oli de l'Empordà, sempre que estiguin netament separats dels olis o olives emparats per la DOP Oli de l'Empordà i es faci constar expressament en el moment de la seva inscripció, i se sotmetin a les normes específiques del manual de gestió de qualitat per controlar aquest producte i garantir, en tot cas, l'origen i la qualitat de l'oli protegit per la DOP Oli de l'Empordà.
8.4 El Consell Regulador establirà, en el manual de gestió de qualitat, el sistema de control i registre de lliurament d'olives als locals destinats a l'elaboració d'oli inscrits, per tal d'acreditar l'origen de la partida d'olives corresponent i el lliurament d'oli als envasadors, d'acord amb l'article 13.1.i) del Decret 285/2006, de 4 de juliol.
Mètodes d'elaboració i envasament
Les tècniques emprades en l'elaboració i l'envasament de l'oli seran les adequades per obtenir oli de la màxima qualitat d'acord amb l'apartat E) del plec de condicions, el manual de gestió de qualitat i la normativa sectorial aplicable vigent.
La presentació es realitzarà de manera que permeti que el producte tingui un transport i una manipulació que n'assegurin l'arribada al lloc de destinació en condicions satisfactòries.
Els diferents tipus d'envasos i la seva capacitat es descriuen al plec de condicions i al manual de gestió de la qualitat.
11.1 Els olis protegits per la DOP Oli de l'Empordà seran de la categoria verge extra i hauran de reunir en el moment de la seva expedició les característiques següents:
67,0 (amb valors extrems entre 60-75)
13,0 (amb valors extrems entre 8-18)
14,0 (amb valors extrems entre 11-18)
Color: de groc palla a verd més o menys intens.
Intensitat mitjana o mitjana-intensa i tipus verd
5,0 (amb valors extrems entre 4-7), on més de la meitat dels tastadors identifiquen el matís verd en el tipus de fruitat
Diferència entre fruitat i [amarg o picant] < 2,0
El perfil sensorial dels olis de la DOP Oli de l'Empordà o Aceite de L'Empordà, aplicant el mètode per a la valoració organolèptica dels olis d'oliva verge, establert en el Reglament (CE) 640/2008 de la Comissió, de 4 de juliol de 2008, que modifica el Reglament (CE) 2568/91 relatiu a les característiques dels olis d'oliva i dels olis de sansa d'oliva i sobre els seus mètodes d'anàlisi, és el següent: olis equilibrats de fruitat verd d'intensitat mitjana.
En boca, presenten un gust amarg i picant de tipus mitjà a causa del seu elevat contingut en polifenols, on els adjectius mitjà, equilibrat i verd tenen una equivalència numèrica, fixada per l'esmentada norma.
El perfil sensorial d'aquests olis considerant altres descriptors secundaris de tipus aromàtic, establert pel Consell Oleícola Internacional, en el mètode COI/T.20, doc. núm.15/Rev.2 de setembre de 2007, és el següent: olis amb aromes que normalment recorden l'herba acabada de tallar i/o nous; també poden aparèixer aromes de fruites exòtiques, fruites verdes o carxofa, així com presentar una sensació final d'ametlla a boca.
11.2 Els olis que no reuneixin les característiques esmentades no podran ser emparats ni comercialitzats sota la DOP Oli de l'Empordà.
12.1 El Consell Regulador portarà els registres següents:
b) Registre d'elaboradors/envasadors.
c) Registre d'envasadors/comercialitzadors.
12.2 Les sol·licituds d'inscripció als registres s'adreçaran a la Comissió Rectora del Consell Regulador i s'acompanyaran dels models d'impresos normalitzats que s'estableixen al manual de gestió de qualitat, amb la informació següent:
a) Sol·licitud d'inscripció al Registre de productors:
a.1) Identificació de les dades de les persones titulars de l'explotació.
a.2) Identificació de les parcel·les per a les quals se sol·licita la inscripció.
b) Sol·licitud d'inscripció al Registre d'elaboradors/envasadors i al Registre d'envasadors/comercialitzadors:
b.1) Identificació de la persona titular i l'empresa.
b.2) Identificació de les instal·lacions.
12.3 Després de verificar totes les dades presentades, el Consell Regulador ha de comunicar, si escau, a la persona interessada, les deficiències detectades.
Aquesta disposarà d'un termini de trenta dies hàbils per aportar la documentació requerida o esmenar-les.
Un cop transcorregut aquest termini sense aportar la documentació requerida, el Consell Regulador, respectant la proporcionalitat i importància de la documentació requerida, podrà ordenar l'arxivament de la sol·licitud.
Si presentada la documentació no es produeix una resolució expressa del Consell Regulador en un termini de dos mesos, les persones interessades poden considerar estimada la sol·licitud.
Aquest termini s'inicia des de la darrera documentació presentada.
12.4 El Consell Regulador denegarà les inscripcions que no s'ajustin als preceptes del Reglament o als acords adoptats pel Consell Regulador sobre condicions complementàries de caràcter tècnic que hauran de reunir les plantacions i les instal·lacions destinades a l'elaboració, envasament i comercialització de l'oli.
Contra l'acord de denegació d'inscripció es podrà interposar recurs d'alçada davant el director o la directora general competent en matèria de qualitat alimentària.
12.5 La inscripció en aquests registres no eximeix les persones interessades de l'obligació d'inscriure's als registres que amb caràcter general estiguin establerts a la normativa vigent.
13.1 Al Registre de productors s'hi inscriuran totes les persones titulars de les parcel·les d'oliveres situades a la zona de producció que estableix l'annex 2 d'aquest Reglament, plantades amb les varietats que preveu l'article 5 d'aquest Reglament, la producció de les quals pugui ser emparada per la DOP Oli de l'Empordà i així ho hagin sol·licitat al Consell Regulador.
13.2 A la inscripció ha de figurar el nom, NIF i sexe de les persones titulars de les parcel·les, el terme municipal en què està situada la parcel·la, la superfície de producció, les dades del polígon i de les parcel·les, el recinte i les varietats i la resta de dades que calguin per a la seva classificació i localització d'acord amb el manual de gestió de la qualitat.
És obligació de les persones titulars de l'explotació inscriure totes les parcel·les de les quals són titulars, la producció de les quals pugui ser emparada per la DOP Oli de l'Empordà.
13.3 La verificació de les parcel·les a efectes de la seva inscripció al Registre de productors, la realitzarà el Consell Regulador d'acord amb les dades que figuren al sistema d'informació geogràfica de parcel·les agrícoles de Catalunya (SIGPAC) i/o a la declaració única agrària (DUN), presentada d'acord amb la normativa que la regula i d'acord amb els criteris establerts en el manual de gestió de la qualitat.
13.4 El Consell Regulador ha de facilitar les dades de les persones inscrites al Registre de productors, per tal que figurin al Registre de distintius d'origen i qualitat agroalimentària de Catalunya, secció primera, d'acord amb els articles 76.2 i 79 del Decret 285/2006, de 4 de juliol, i de conformitat amb la Llei orgànica 15/1999, de 13 de desembre, de protecció de dades de caràcter personal.
13.5 Quan es produeixi una baixa voluntària en el Registre, hauran de transcórrer tres anys abans que la persona sol·licitant pugui tornar a inscriure-s'hi, llevat del supòsit de canvi de titularitat de les persones titulars de les parcel·les d'oliveres.
13.6 El Consell Regulador podrà donar de baixa del Registre de productors les persones inscrites per inactivitat o abandonament durant cinc anys consecutius de les parcel·les de les quals siguin titulars.
Registre d'elaboradors/envasadors i Registre d'envasadors/comercialitzadors
14.1 Al Registre d'elaboradors/envasadors s'inscriuen totes les persones titulars de locals destinats a l'elaboració d'oli situats a la zona de producció que així ho sol·licitin i que el Consell Regulador comprovi que són aptes per elaborar oli que pot optar a ser protegit per la DOP Oli de l'Empordà.
14.2 Al Registre d'envasadors/comercialitzadors s'inscriuen totes les persones titulars de les plantes únicament envasadores i/o comercialitzadores que ho sol·licitin i que el Consell Regulador comprovi que són aptes per envasar i/o comercialitzar oli que pot optar a ser protegit per la DOP Oli de l'Empordà.
14.3 En la inscripció, hi ha de figurar el nom de la persona física o jurídica, la persona que la representa, el domicili, el municipi i la zona d'emplaçament, les característiques, el nombre i la capacitat de tots i cadascun dels dipòsits i la capacitat de la maquinària, els sistemes d'elaboració i envasament, els magatzems i totes les dades que calguin per a la seva identificació i catalogació d'acord amb el manual de gestió de qualitat.
S'adjuntarà un plànol a escala convenient on quedin reflectits tots els detalls de construcció i instal·lació.
En cas que l'empresa elaboradora no sigui propietària dels locals, es farà constar aquesta circumstància i s'indicarà el nom de la persona propietària.
14.4 El Consell Regulador ha de facilitar les dades de les persones inscrites als Registres d'elaboradors/envasadors o envasadors/comercialitzadors, per tal que figurin al Registre de distintius d'origen i qualitat agroalimentària de Catalunya, secció primera, d'acord amb els articles 76.2 i 79 del Decret 285/2006, de 4 de juliol, i de conformitat amb la Llei orgànica 15/1999, de 13 de desembre, de protecció de dades de caràcter personal.
14.5 Es produirà la baixa de qualsevol persona inscrita al Registre d'elaboradors/envasadors i al Registre d'envasadors/comercialitzadors per inactivitat durant cinc anys consecutius.
15.1 Per a la vigència de les inscripcions als registres corresponents serà indispensable complir en tot moment els requisits que imposa aquest capítol, i s'ha de comunicar al Consell Regulador qualsevol variació que afecti les dades subministrades en la inscripció, quan es produeixi.
15.2 El Consell Regulador o si s'escau el departament competent en matèria de qualitat agroalimentària podrà efectuar inspeccions periòdiques per comprovar l'efectivitat de tot el que disposa l'article anterior.
15.3 El Consell Regulador o si s'escau el departament competent en matèria de qualitat agroalimentària podrà sol·licitar en qualsevol moment la tramesa d'informació de les persones físiques o jurídiques inscrites als seus registres, als efectes de comprovar la vigència i la veracitat de les dades que hi figuren.
15.4 Totes les inscripcions als diferents registres les renovarà d'ofici el Consell Regulador en un termini màxim de dos mesos, a partir de la modificació de les dades que hagi sol·licitat la persona interessada.
15.5 Qualsevol persona inscrita al Registre d'elaboradors/envasadors i al Registre d'envasadors/comercialitzadors que vulgui modificar o instal·lar una nova planta destinada a productes emparats per la DOP Oli de l'Empordà ho ha de comunicar al Consell Regulador.
Cessament de l'activitat dels operadors
En cas d'abandonar la producció, l'elaboració, l'envasament o la comercialització del producte emparat, les persones operadores hauran de comunicar-ho al Consell Regulador per escrit, deixar d'utilitzar la DOP Oli de l'Empordà i retornar al Consell Regulador totes les etiquetes i els documents de la denominació que no s'hagin utilitzat, amb una anticipació mínima de tres mesos i en tot cas immediatament abans del cessament efectiu.
Declaració de produccions, logotip, etiquetatge
17.1 Per tal de controlar la producció, l'elaboració, l'envasament i l'expedició, així com els volums d'existències, si escau, i tot el que calgui per acreditar l'origen i la qualitat de l'oli emparat, les persones físiques o jurídiques titulars de plantacions o instal·lacions estaran obligades a presentar al Consell Regulador les declaracions següents:
a) Les persones titulars de les plantacions inscrites han de presentar, finalitzada la collita, com a mínim un cop l'any i sempre que ho sol·liciti el Consell Regulador, declaració de la quantitat d'oli que han produït amb Denominació d'Origen Protegida.
Les cooperatives i les associacions de persones productores podran tramitar, en nom de les seves persones associades, les esmentades declaracions.
Igualment els trulls no cooperatius ho podran tramitar en nom dels seus proveïdors/es.
b) Les persones inscrites al Registre d'elaboradors/envasadors i al Registre d'envasadors/comercialitzadors han de presentar anualment i sempre que el Consell Regulador ho sol·liciti la declaració d'entrades i sortides de producte emparat de cada campanya.
17.2 Les dades esmentades en aquest article només podran facilitar-se i publicar-se genèricament, a efectes estadístics, sense cap referència de caràcter individual.
17.3 Totes les persones operadores inscrites emplenaran, a més, els formularis que amb caràcter particular estableixi el Consell Regulador, o bé els que amb caràcter general pugui establir el departament competent en matèria de qualitat agroalimentària sobre producció, transformació, existències en magatzems i comercialització.
El Consell Regulador ha d'adoptar i registrar un emblema o logotip com a símbol de la DOP Oli de l'Empordà.
Etiquetatge dels productes emparats
19.1 Tots els envasos en què s'envasi oli protegit per la DOP Oli de l'Empordà per al consum aniran proveïts d'etiquetes o contraetiquetes o, en general, distintius de control autoritzats pel Consell Regulador, d'acord amb les mencions previstes a l'article 31 del Decret 285/2006, de 4 de juliol.
Hi ha de figurar obligatòriament el nom de la denominació Oli de l'Empordà (en llengua catalana) o Aceite de L'Empordà (en llengua castellana) acompanyada de la menció Denominació d'Origen Protegida a més de les dades que amb caràcter general es determinen a la legislació aplicable.
19.2 El Consell Regulador denegarà l'aprovació de les etiquetes que per qualsevol causa puguin significar una confusió per a la persona destinatària final.
També podrà revocar la utilització d'una etiqueta concedida anteriorment, quan hagin variat les circumstàncies de la firma propietària, amb audiència prèvia de les persones interessades.
Control i certificació dels olis emparats
El control i la certificació dels olis emparats per la DOP Oli de l'Empordà l'efectua una entitat externa de certificació, d'acord amb el que disposen el capítol 5 del títol 1 i el capítol 2 del títol 4 del Decret 285/2006, de 4 de juliol.
Totes les persones físiques o jurídiques titulars de béns inscrits als registres de la DOP Oli de l'Empordà i les seves plantacions, cultius, instal·lacions i productes estan sotmeses al control i certificació realitzat per l'entitat externa de certificació contractada pel Consell Regulador, per tal de verificar que el producte que empara la DOP Oli de l'Empordà compleix els requisits d'aquest Reglament, el plec de condicions i el manual de gestió de qualitat, sens perjudici de les competències que dugui a terme el departament competent en matèria de qualitat agroalimentària.
Despeses de control i certificació
Les despeses del control i la certificació aniran a càrrec de la persona sol·licitant o operadora inscrita d'acord amb el que estableix l'article 28.2 del Decret 285/2006.
El pagament es farà seguint el procediment establert en el manual de gestió de la qualitat.
El Consell Regulador es regeix pel que determinen els articles 8 i següents del capítol 2 del títol 1 de la Llei 14/2003, de 13 de juny, de qualitat agroalimentària, i el capítol 2 del títol 1 del Decret 285/2006, de 4 de juliol, que la desplega, i per aquest Reglament.
L'àmbit de competència del Consell Regulador pel que fa a zones de producció, productes i persones o entitats és el següent:
a) Pel que fa a l'àmbit territorial, les respectives zones de producció i elaboració, assenyalades a l'annex 2 d'aquesta Ordre.
b) Pel que fa als productes, els protegits per la DOP Oli de l'Empordà.
c) Pel que fa a les persones físiques o jurídiques, les inscrites als registres del Consell Regulador de la DOP Oli de l'Empordà.
25.1 Els òrgans que integren el Consell Regulador són la Comissió Rectora i la Presidència.
25.2 La Comissió Rectora està constituïda per sis vocals, un dels quals serà el president o presidenta del Consell Regulador.
Aquests vocals, amb veu i vot, seran elegits per sufragi universal lliure, directe i secret entre les persones inscrites als registres corresponents i es distribuiran de manera paritària, tres per cada cens dels previstos a l'article 28 d'aquest Reglament, entre les persones del sector productor i les persones del sector elaborador d'acord amb els registres de la DOP Oli de l'Empordà.
25.3 A les reunions de la Comissió Rectora, hi assistiran dos vocals tècnics designats pel conseller o consellera competent en matèria de qualitat agroalimentària o persona en qui delegui, amb veu però sense vot.
Per tal d'introduir la paritat de gènere, amb aquesta designació s'afavoreix la presència del sexe menys representat en la composició d'aquesta Comissió.
25.4 La Comissió Rectora es reunirà com a mínim una vegada al semestre amb caràcter ordinari i amb caràcter extraordinari sempre que el seu president o presidenta ho consideri oportú.
25.5 El president o presidenta del Consell Regulador, que ho serà a la vegada de la Comissió Rectora, serà elegit entre els vocals amb dret a vot en primera votació per majoria absoluta i per majoria simple en segona votació.
25.6 La funció de representar la Comissió Rectora per part del president o presidenta, pot delegar-la en qualsevol membre de la Comissió Rectora de manera expressa, per a supòsits de malaltia o absència del president o presidenta.
25.7 Per cada un dels càrrecs de vocals de la Comissió Rectora es nomenarà una persona suplent que pertanyi al mateix cens i candidatura que el vocal que ha de suplir, elegida de la mateixa manera que la persona titular.
25.8 Els càrrecs de vocals seran renovats cada quatre anys i podran ser reelegits.
25.9 En cas de cessament d'un vocal per qualsevol causa, entrarà a formar part de la Comissió Rectora la persona suplent elegida.
25.10 El termini per a la presa de possessió del càrrec de vocal serà com a màxim de set dies comptat des de la data de la seva designació.
25.11 Els vocals titulars hauran de representar les persones inscrites, com a persones físiques, o en representació de les persones jurídiques.
El vocal elegit en qualitat de representant d'una persona jurídica cessarà en el seu càrrec en cessar-ne com a representant, i serà substituït pel nou representant designat per la persona jurídica.
25.12 En el supòsit de cessament, renúncia o suspensió de tots els membres de la Comissió Rectora o d'un nombre de vocals que n'impedeixi la constitució o reunió per manca de quòrum, es nomenarà una comissió gestora, formada per tres membres, nomenada pel conseller o la consellera competent en matèria de qualitat agroalimentària de la manera que determina l'article 17 del Decret 285/2006, de 4 de juliol, la qual tindrà les mateixes funcions que la Comissió Rectora mentre duri el seu nomenament.
La comissió gestora nomenada ha de convocar noves eleccions en el termini màxim de seixanta dies.
25.13 Una mateixa persona, física o jurídica, inscrita en diversos registres del Consell Regulador no podrà tenir representació doble en la Comissió Rectora, una en el sector productor i una altra en el sector elaborador.
El Consell Regulador ha de comunicar al director o directora general competent en matèria de qualitat agroalimentària la composició dels seus òrgans de govern, les modificacions posteriors que s'hi puguin produir, el nomenament del secretari o secretària i, si escau, el seu cessament, en un termini de cinc dies hàbils a partir de la presa de possessió dels seus òrgans de govern.
27.1 El procediment electoral és el que estableixen l'article 8 de la Llei 14/2003, de 13 de juny, de qualitat agroalimentària, i el capítol 4 del títol 1 del Decret 285/2006, de 4 de juliol, i aquest Reglament, i supletòriament per la normativa electoral general.
27.2 Si el nombre de persones inscrites totals no supera les tres-centes, el procediment electoral de representació serà el que regula l'article 30 d'aquest Reglament.
27.3 La junta electoral proclamarà la llista de persones candidates elegibles garantint en la seva elaboració que els primers llocs de la llista estiguin ocupats alternativament per homes i dones, sempre que aquestes últimes hagin presentat candidatures al procés d'elecció.
27.4 En el supòsit que el nombre de persones inscrites en algun dels censos a què fa referència l'article 28 d'aquest Reglament sigui inferior al nombre de vocals a elegir en algun dels censos i per tant que no es pugui elegir igual nombre de vocals en cadascun dels censos, es podrà optar, per tal de mantenir aquesta paritat, per:
a) Aplicar un vot ponderat per als vocals del cens que tingui menys vocals elegits.
Els censos seran elaborats pel Consell Regulador d'acord amb els registres establerts a l'article 12 d'aquest Reglament, i seran els següents:
Cens A: constituït per les persones inscrites al Registre de productors: tres vocals.
Cens B: constituït per les persones inscrites al Registre d'elaboradors/envasadors i al Registre d'envasadors/comercialitzadors: tres vocals, dels quals dos corresponen al Registre d'elaboradors/envasadors i un al Registre d'envasadors/comercialitzadors.
29.1 Els censos han d'incloure necessàriament les dades següents:
Nom i cognoms de la persona titular o de qui la representi que a aquest efecte hagi estat designada per l'entitat inscrita al registre corresponent.
DNI de la persona titular o representant i NIF de l'entitat inscrita.
Aquesta dada la ressenyarà, si escau, la Junta Electoral de la DOP Oli de l'Empordà en el moment d'establir el nombre de meses electorals i la seva localització.
29.2 A la capçalera de cada full de cens hauran de figurar-hi les dades següents:
El procediment electoral a què fa referència l'article 27.2 d'aquest Reglament té les característiques específiques següents:
30.1 El president o presidenta del Consell Regulador convocarà les eleccions de la manera que determina l'article 33 del Decret 285/2006, de 4 de juliol.
Aquesta convocatòria, que es publicarà al DOGC mitjançant edicte de la direcció general competent en matèria de qualitat agroalimentària, designarà la data en què es realitzarà l'assemblea de les persones inscrites en la qual es procedirà a l'elecció dels vocals de la Comissió Rectora.
30.2 L'edicte esmentat al punt anterior s'ha de publicar amb una antelació mínima d'un mes abans de la data de realització de l'assemblea.
30.3 Els censos es publicaran per mitjà d'exposició pública a la seu del Consell Regulador i als serveis territorials del departament competent en matèria de qualitat agroalimentària en un termini no superior a dos dies comptat des de la publicació al DOGC de l'edicte de convocatòria de les eleccions, durant un termini de deu dies.
30.4 Es podran presentar reclamacions amb relació al cens durant el període d'exposició pública, que hauran de ser resoltes per la Junta Electoral de la DOP Oli de l'Empordà.
El termini màxim per resoldre serà l'endemà del dia de finalització de l'exposició pública del cens.
30.5 La Junta Electoral de la DOP Oli de l'Empordà assumirà les funcions de la Junta Electoral de Catalunya establertes a l'article 37.6 del Decret 285/2006, de 4 de juliol, a excepció de la resolució dels recursos interposats contra aquesta Junta Electoral a què fa referència l'article 37.6.c) del Decret 286/2006, de 4 de juliol, que assumirà el director o directora general competent en matèria de qualitat agroalimentària.
30.6 Les candidatures es presentaran davant el president o presidenta de la Junta Electoral de la DOP Oli de l'Empordà en un termini màxim de quinze dies abans de la celebració de l'assemblea de totes les persones inscrites en els diferents censos a què fa referència l'article 28 d'aquest Reglament.
Contra l'acord de la Junta Electoral de proclamació de candidatures es podrà interposar recurs davant el director o directora general competent en matèria de qualitat agroalimentària.
30.7 A l'assemblea, la qual serà presidida per la Junta Electoral que actuarà com a mesa, es procedirà a l'elecció dels vocals de la Comissió Rectora mitjançant votació personal i secreta.
Finalitzada la votació es procedirà al recompte, i la Junta Electoral proclamarà les persones electes.
Contra aquesta proclamació es podrà interposar recurs davant el director o directora general competent en matèria de qualitat agroalimentària en el termini de cinc dies, que haurà de resoldre en un termini de cinc dies.
31.1 El pressupost anual haurà de ser aprovat per una majoria simple dels vots presents a la Comissió Rectora sempre que hi hagi un mínim d'assistència de la meitat més un dels convocats.
En cas que no s'aprovi abans del 31 de desembre de cada any, es prorrogarà el pressupost de l'any anterior fins al moment en què s'aprovi.
31.2 El finançament del Consell Regulador s'efectuarà amb els recursos següents:
a) Les quotes a les quals fa referència l'article 32 d'aquest Reglament.
b) Les subvencions, les herències, els llegats, les donacions i les altres transmissions a títol lucratiu rebudes pel Consell.
L'acceptació d'herència es farà sempre a benefici d'inventari.
d) Els béns que constitueixen el seu patrimoni i els seus productes o les seves rendes.
e) Els altres que els corresponguin per qualsevol títol.
S'exigirà una quota per la sol·licitud d'inscripció quan siguin noves inscripcions a cadascun dels registres esmentats a l'article 12.1 d'aquest Reglament.
La persona obligada al pagament de la quota serà la persona operadora sol·licitant.
L'import de la quota, el fixarà anualment la Comissió Rectora.
L'import d'aquesta quota haurà de ser com a màxim la suma de les quotes de manteniment dels darrers cinc anys, exigible amb efectes de l'1 de gener de cada any.
Queden excloses de la quota d'inscripció les persones físiques o jurídiques que siguin sol·licitants de la DOP Oli de l'Empordà.
S'exigirà una quota anual pel manteniment de la inscripció, que serà exigible amb efectes de l'1 de gener de cada any, que comprèn els conceptes següents:
a) La quota anual sobre plantacions inscrites es fixa en un màxim del 3 per mil de la base.
La base serà el producte del nombre d'hectàrees de plantacions inscrites a nom de cada persona interessada pel valor mitjà en euros de la producció d'una hectàrea a la zona i campanya precedent, diferenciant el rendiment per hectàrees de secà i hectàrees de regadiu.
La comissió rectora podrà establir un import mínim per sota del qual no s'exigirà el pagament d'aquest quota.
b) La quota sobre productes emparats es fixa en un màxim de l'1% del valor dels quilos d'oli elaborats durant la campanya precedent per les persones inscrites al registre establert a l'article 12.1.b), i dels quilos d'oli envasats pels inscrits al registre establert a l'article 12.1.c).
El valor de les produccions es calcula sobre la base del preu mitjà de venda de l'oli en la campanya anterior.
32.3 La persona obligada al pagament de la quota serà la persona física, jurídica o entitat de les esmentades a l'article 35.4 de la Llei general tributària que estigui inscrita com a titular als registres enumerats a l'article 12.1 d'aquest Reglament.
Les instal·lacions inscrites al Registre d'elaboradors/envasadors o al Registre d'envasadors/comercialitzadors no poden admetre olives i/o olis amb destinació a DOP Oli de l'Empordà d'un proveïdor que no estigui al corrent del pagament de la quota anual al Consell.
L'import de la quota el calcularà la Comissió Rectora i el notificarà a les persones obligades per qualsevol mitjà admès a l'ordenament jurídic durant el primer semestre de l'any.
a) Pel lliurament de les etiquetes o contraetiquetes numerades expedides pel Consell Regulador que preveu l'article 19 d'aquest Reglament, s'exigirà una quota en funció del volum de l'envàs d'oli protegit.
La Comissió Rectora determinarà la quantia per quilogram.
L'import corresponent es farà efectiu en el moment del lliurament d'aquestes.
b) Per la sol·licitud al Consell Regulador de qualsevol tipus de certificat s'exigirà una quota fixa, que determinarà anualment la Comissió Rectora.
Aquesta quota es fa efectiva en el moment de presentació de la sol·licitud.
c) Per a actuacions urgents o imprevistes, la Comissió Rectora podrà aprovar quotes extraordinàries sempre que siguin aprovades per una majoria simple dels vots presents i sempre que hi hagi un mínim d'assistència de la meitat més un de les persones convocades.
32.5 L'incompliment de l'obligació de pagament dins dels terminis previstos reportarà interessos de demora calculats amb un tipus d'interès igual al tipus d'interès legal fixat per la Llei de pressupostos generals de l'Estat més dos punts, sens perjudici d'altres mesures que aquest incompliment pugui suposar d'acord amb el que estableix aquest Reglament.
32.6 En cas que una persona operadora tingui deutes previs amb el Consell Regulador i sol·liciti nous serveis, el Consell Regulador podrà imputar el pagament als deutes més antics i, per tant, no tindrà obligació de desenvolupar el servei sol·licitat fins que s'hagin liquidat els deutes.
32.7 El no-pagament de les quotes esmentades anteriorment en el termini d'un any suposarà la baixa del Consell Regulador, amb la instrucció prèvia de l'expedient corresponent, el qual ha d'incloure audiència a la persona interessada per un termini de deu dies.
El règim sancionador és el que estableix el capítol 1 del títol IV de la Llei 14/2003, de 13 de juny, de qualitat alimentària.
La quota d'inscripció que acordi el Consell Regulador, mentre la DOP Oli de l'Empordà tingui una antiguitat menor de cinc anys, serà com a màxim la suma de les quotes de manteniment dels anys transcorreguts des de l'inici del seu funcionament fins a l'any corresponent a la quota que s'acrediti.
Municipis corresponents a la zona de producció i elaboració de la Denominació d'Origen Protegida Oli de l'Empordà o Aceite de L'Empordà
Alt Empordà: Agullana, Albanyà, l'Armentera, Avinyonet de Puigventós, Bàscara, Biure, Boadella i les Escaules, Borrassà, Cabanelles, Cabanes, Cadaqués, Cantallops, Capmany, Castelló d'Empúries, Cistella, Colera, Darnius, l'Escala, Espolla, el Far d'Empordà, Figueres, Fortià, Garrigàs, Garriguella, la Jonquera, Lladó, Llançà, Llers, Maçanet de Cabrenys, Masarac, Mollet de Peralada, Navata, Ordis, Palau de Santa Eulàlia, Palau-saverdera, Pau, Pedret i Marzà, Peralada, Pont de Molins, Pontós, el Port de la Selva, Portbou, Rabós, Riumors, Roses, Sant Climent Sescebes, Sant Llorenç de la Muga, Sant Miquel de Fluvià, Sant Mori, Sant Pere Pescador, Santa Llogaia d'Àlguema, Saus, Camallera i Llampaies, la Selva de Mar, Siurana, Terrades, Torroella de Fluvià, la Vajol, Ventalló, Vilabertran, Viladamat, Vilafant, Vilajuïga, Vilamacolum, Vilamalla, Vilamaniscle, Vilanant, Vila-sacra i Vilaür.
Baix Empordà: Albons, Begur, Bellcaire d'Empordà, la Bisbal d'Empordà, Calonge, Castell-Platja d'Aro, Colomers, Corçà, Cruïlles, Monells i Sant Sadurní de l'Heura, Foixà, Fontanilles, Forallac, Garrigoles, Gualta, Jafre, Mont-ras, Palafrugell, Palamós, Palau-sator, Pals, Parlavà, la Pera, Regencós, Rupià, Sant Feliu de Guíxols, Santa Cristina d'Aro, Serra de Daró, la Tallada d'Empordà, Torrent, Torroella de Montgrí, Ullà, Ullastret, Ultramort, Vall-llobrega, Verges i Vilopriu.
Pla de l'Estany: Crespià, Esponellà i Vilademuls.
Gironès: Flaçà, Llagostera, Madremanya, Sant Jordi Desvalls i Viladasens.